Kultura e Bërnicës

Kultura e Bërnicës është një kulturë arkeologjike dardane që i takon kapërcyellit nga epoka e bronzit në epokën e hekurit (shekujt XIV - IX per.). Është quajtur Kultura e Bërnicës, sipas një nekropoli në Bërnicën e Poshtme, 5 km në veri të Prishtinës. Kultura e Bërnicës shtrihet në Kosovë, Sanxhak, Serbinë Jugore, dhe në pjesën veriperëndimore të Maqedonisë së Veriut.    

 Përshkrimi 
parapamje|Rindërtimi i një shtëpie të epokës së bronzit nga lokaliteti Hisar 
Kultura e Bërnicës pëfaqësohet nga një grup kulturor në përbërje të së cilës hyjnë nekropolet (vendvarrimet) dhe vendbanimet.  Nekropolet më të njohura janë: Nekropoli i Grashticës, Nekropoli i Keqekollës dhe Ulpianës, Nekropoli i Kluçkës (Hipodromi i Shkupit), Nekropoli i Gllogovikut të Peshterit dhe Dojevicit të Novi Pazarit dhe Nekropoli i Topanicës së Poshtme dhe Strazhovës së Epërme te Prokupla. Vendbanimet e kësaj kulture janë konstatuar në fshatrat Bardhi i Madh dhe Graboci i Poshtëm në Komunën e Fushë Kosovës, në Keçekollë të Komunës së Prishtinës, në Ticë të Komunës së Skënderajit, dhe në fshatin Strazhova e Epërme të Komunës së Prokuplës në Serbi.  

Kultura karakterizohet nga disa grupe: 
 Kosova me Sanxhakun (Peshteri) 
 Zona e bashkimit të Moravës Jugore dhe Perëndimore 
 Zona Leskoc-Nish 
 Morava Jugore-Pçinja-Vardari i Epërm 

Qeramika e tipit të Bërnjicës së Poshtme është gjetur edhe në Blageovgrad, Plovdiv dhe një numër vendesh në Pelagoni, Vardari i Poshtëm, ishulli Thasos dhe Thesalisë që datojnë nga shekulli XIII dhe XII per. 

 Lokacionet 
 Bërnica e Poshtme 

Vendi kryesor i kulturës është një nekropol në Bërnicën e Poshtme afër Prishtinës.  

 Kodra e Hisarit 

Hisari është një vendbanim shumëperiodik në një kodër afër Leskocit në Serbi. Gjurmët e jetës në Kulturën e Bërnicës (shekulli VIII) shihen në pllajën që mbrohej nga një hendek i thellë me një palisadë në anën e saj të brendshme, një fortifikim i ngjashëm me atë të një fortifikimi tjetër në vendin Gradac në Lanishte në luginën e lumit Morava e Madhe. Milorad Stojic: Ferrous metallurgy center of the Brnjica cultural group (14th–13th centuries BC) at the Hisar site in Leskovac. MJoM Metalurgija - Journal of Metallurgy, UDC:669.1 

Në Hisar ekzistonte gjithashtu edhe një vendbanim i mëvonshëm i epokës së hekurit dhe që daton nga shekulli VI pes. deri në shekullin IV pes.. Përveç fibulave dhe qeramikës greke, janë hulumtuar edhe varret Tribale në gërmimet e vitit 2005. Praistorijska kopča. B92.net – info (in serbocroatian)

 Shih edhe 
 Iliria
 Dardania
 Mbretëria e Ilirisë
 Bërnica e Poshtme
 Arkeologjia e Kosovës
 Vendbanimet e kohës së metaleve në Kosovë
 Lokalitetet arkeologjike në Plandishtë dhe Shevarikë

 Referime 

Kategoria:Arkeologji
Kategoria:Historia e Kosovës